Grei Kvinner Elite

**SF Grei Kvinner** er kvinnelaget til Sportsforeningen Grei fra Oslo. Laget var tidligere en ren kvinnefotballklubb som ble etablert som **Linderud-Grei Toppfotball** (**LGT**) i 2006, etter en sammenslåing av kvinnelagene til Linderud IL og Sportsforeningen Grei. Fra 2013 sesongen trakk Linderud seg fra samarbeidet og klubben fikk navnet **Grei Kvinner Elite**. I 2023 fusjonerte Grei-KE inn i moderklubben SF Grei.  

Laget har en kjerne i Kalbakken og Rødtvet, og har en uttalt målsetting er å være Groruddalens ledende kvinnefotballag og etablere seg i toppen av norsk kvinnefotball. 

## Tabell

## Historie

### Linderud-Grei (2006–2012)
I 2006 valgte Linderud IL og Sportsforeningen Grei og slå sammen sine kvinnelag til en elitesatsing i en ny klubb som fikk navnet Linderud-Grei Toppfotball (LGT). I klubbens første sesong i 2006, rykket de opp fra 2. divisjon. I 2007 endte Linderud-Grei på åttendeplass i 1. divisjon, og unngikk akkurat nedrykk. 2008-sesongen ble lagets andre i 1. divisjon. LGT endte nest sist og på nedrykksplass, men siden serien ble utvidet, rykket ikke Linderud-Grei ned, men spilte kvalifisering om å beholde plassen mot Vålerenga. Linderud-Grei vant sammenlagt etter å ha vunnet 4-2 borte og spilte uavgjort 3-3 hjemme. I cupen kom Linderud-Grei til andre runde, der de møtte Team Strømmen og tapte 1-3.

2009-sesongen ble det nye lagets første store opptur. LGT møtte Stabæk i cupen, og tapte knepent 1-2. Laget fortsatte med å vinne 1. divisjon, og kvalifiserte seg dermed til Toppserien for 2010. Linderud-Grei ble det fjerde Oslo-laget i Toppserien etter Bondeungdomslaget, Bøler og Røa. LGT ble også det første laget fra Oslo Øst siden Bøler rykket ned etter 1997-sesongen og det første laget fra Groruddalen i Toppserien.

Linderud-Grei hadde en tøff førstesesong, og endte på nest sisteplass etter en sluttspurt mot Kattem, der Linderud-Grei ville ha reddet plassen med seier i siste kamp mot Klepp. Kampen endte 0-0. Imidlertid ble Donn tvangsnedrykket etter at de ikke kunne møte kravene for fornyet toppseriekontrakt, og Linderud-Grei fikk dermed beholde plassen i Toppserien.. I 2011-sesongen var imidlertid Linderud-Grei et langt svakere lag. De satte delt rekord i Toppserien for største tap med 0-13 for Røa og tok sitt eneste poeng med en uavgjort mot Kattem.

Etter nedrykket, var Linderud-Grei i sin siste sesong i 1. divisjon under det navnet en middelhavsseiler som endte på åttendeplass.

### Grei Kvinner Elite (2013–2022)
I forkant av 2013-sesongen falt samarbeidet mellom SF Grei og Linderud IL, og SF Grei tok tilbake hele ledelsen av klubben. Det ble da naturlig å skifte navn på klubben, og navnet ble Grei Kvinner Elite. LGT ble dermed ikke lagt ned, og laget beholdt plassen i 1. divisjon som Grei-KE. Selv om klubben tok tilbake navnet Grei, ble driften lagt under et eget styre for å kunne isolere og spisse elitesatsingen innen kvinnefotball.

### Tilbake til moderklubben (2023–)
1. januar 2023 fusjonerte Grei Kvinner Elite med moderklubben Sportsforeningen Grei og kvinnelaget var ikke lenger en egen klubb, men et lag i SF Grei.

## Spillerstall

### Nåværende spillerstall
*oppdatert 29. mars 2023.*

  
 

## Tidligere sesonger

## Referanser


## Eksterne lenker
*